અમદાવાદ: અમદાવાદના સરખેજ ઉજાલા સર્કલથી સાણંદ રોડ ઉપર આવેલા સુવિધા એસ્ટેટમાં એક સપ્તાહ પહેલાં મોડી રાત્રે ગાડી પાર્ક કરવા બાબતે થયેલો ફાયરિંગ કેસ વધુ ગૂંચવાયો છે. પોલીસે જપ્ત કરેલી સેન્ટ્રો ગાડી ચોરીની હોવાનું તપાસમાં સામે આવ્યું છે ત્યારે આરોપીઓ ફાયરિંગ કરીને જે એકટિવા ઉપર ફરાર થયા હતા તે એક્ટિવા નંબર પ્લેટ વગરનું હોવાનું પોલીસ તપાસમાં સામે આવ્યું છે. આ ફાયરિંગ કેસમાં એફએસએલના અધિકારી તથા પોલીસને ઘટના સ્થળ ઉપરથી ફૂટેલી કારતૂસ મળી આવી નથી. ઘટનાની ગંભીરતાને સમજી આ કેસની તપાસ લોકલ ક્રાઇમ બ્રાંચને સોંપવામાં આવી છે